Diari Oficial de la Generalitat Valenciana


Sumari del DOGV 7729, del 26-02-2016 (2016/1286)

RESOLUCIÓ de 22 de febrer de 2016, de la Direcció General de Centres i Personal Docent, per la qual s'aprova l'expedient del procediment d'accés als cossos de catedràtics d'Ensenyament Secundari i catedràtics d'escoles oficials d'idiomes, convocats per l'Ordre de 22 de desembre de 2009, de la Conselleria d'Educació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7729

Data del DOGV
:   26-02-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/1286


Data del document
:   22-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 22 de febrer de 2016, de la Direcció General de Centres i Personal Docent, per la qual s'aprova l'expedient del procediment d'accés als cossos de catedràtics d'Ensenyament Secundari i catedràtics d'escoles oficials d'idiomes, convocats per l'Ordre de 22 de desembre de 2009, de la Conselleria d'Educació. [2016/1286]  
Per Ordre de 22 de desembre de 2009, de la Conselleria d'Educació (DOCV 6175, 30.12.2009), es va convocar procediment d'accés als cossos de catedràtics d'Ensenyament Secundari i catedràtics d'escoles oficials d'idiomes.  
Per Resolució de 24 de febrer de 2015 (DOCV 7480, 06.03.2015), es va aprovar el tancament de l'expedient del procés incloent un annex relacionant els aspirants seleccionats, la qual es va acordar suspendre provisionalment per diverses interlocutòries del Jutjat Contenciós Administratiu número 10 de València, així com del Jutjat Contenciós Administratiu número 8 de València. Posteriorment per interlocutòria de data 7 d'abril de 2015, del Jutjat Contenciós Administratiu número 10 de València, es va declarar la nul·litat de l'esmentada resolució «per haver-se dictat contravenint la mesura cautelar en tràmit i posteriorment acordada per interlocutòria de data 25 de febrer de 2015 (...)».  
  
Per interlocutòria de data 8 d'octubre de 2015 de l'esmentat jutjat, es va aclarir que, encara que l'acte impugnat contenia múltiples pronunciaments resolutoris de distints procediments de selecció per a adjudicació de places, la mesura cautelar dictada comprén únicament i exclusivament la part de l'acte impugnada, i no la resta que no queden incloses en la suspensió acordada per l'esmentada interlocutòria.  
  
No obstant l'esmentat aclariment, atés que a més de la controvèrsia plantejada en aqueix jutjat hi ha altres litigis pendents de resoldre, i ja que la seua decisió, al seu torn, pot repercutir en la resolució final del procediment d'accés a les especialitats en litigi, aquesta direcció general estima que no és procedent concloure l'expedient respecte de les següents especialitats afectades: Tecnologia i Organització i Gestió Comercial. Respecte d'aquestes es posterga el seu tancament en espera de la finalització i fermesa de tots els procediments judicials que puguen afectar-los.  
Per tot el que s'ha exposat, i a fi d'evitar efectes innecessaris sobre tercers interessats aliens als dits litigis, resolc:  
  
Primer  
Declarar seleccionats en el procediment els aspirants relacionats en l'annex I a la present resolució, una vegada comprovat que reuneixen els requisits generals i específics de participació establits en la convocatòria.  
  
Segon  
Aprovar l'expedient del procediment selectiu convocat per l'Ordre de 22 de desembre de 2009, de la Conselleria d'Educació, per a l'accés als cossos de catedràtics d'Ensenyament Secundari i catedràtics d'escoles oficials d'idiomes, i remetre al Ministeri d'Educació, Cultura i Esport la llista d'aspirants seleccionats relacionats en l'annex I a la present resolució, perquè els nomene com a funcionaris de carrera del respectiu cos, de conformitat amb la puntuació obtinguda, i això amb efectes d'1 de setembre de 2016, tal com estableix l'ordre de convocatòria en la seua base 11.  
  
  
Tercer  
De conformitat amb el que preveu l'article 39.3 del Reglament d'ingrés, accessos i adquisició de noves especialitats en els cossos de funcionaris docents a què es refereix la Llei Orgànica 2/2006, de 3 de maig, d'Educació, aprovat pel Reial Decret 276/2007, de 23 de febrer, els que accedisquen per aquest procediment estaran exempts de la realització de la fase de pràctiques, i romandran com a catedràtics en la mateixa destinació que ocuparen en el cos de procedència, sempre que aquesta destinació siga del mateix àmbit de l'administració educativa convocant.  
  
  
Contra la present resolució, que posa fi a la via administrativa, podrà interposar-se, amb caràcter potestatiu, recurs de reposició davant de la Direcció General de Centres i Personal Docent de la Conselleria d'Educació, Investigació, Cultura i Esport, en el termini d'un mes comptat des de l'endemà de la seua publicació, de conformitat amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb la Llei 29/1998, de 13 de juliol, reguladora de la jurisdicció contenciosa administrativa.  
  
València, 22 de febrer de 2016. El director general de Centres i Personal Docent: José Joaquín Carrión Candel.